Diari Oficial de la Generalitat Valenciana


Sumari del DOGV 6213, del 24-02-2010 (2010/1963)

RESOLUCIÓ de 22 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Ministeri d'Educació i la Generalitat per al desenrotllament d'accions dirigides a l'elaboració i actualització del catàleg de títols de Formació Professional, durant l'exercici de 2009, amb el confinançament del Fons Social Europeu.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6213

Data del DOGV
:   24-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1963


Data del document
:   22-02-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Educació
    * administració central
    * cooperació administrativa

RESOLUCIÓ de 22 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Ministeri d'Educació i la Generalitat per al desenrotllament d'accions dirigides a l'elaboració i actualització del catàleg de títols de Formació Professional, durant l'exercici de 2009, amb el confinançament del Fons Social Europeu. [2010/1963]  
El Ministeri d'Educació i la Generalitat han subscrit, després de la tramitació prèvia reglamentària, el 13 de novembre de 2009, el conveni de col·laboració per al desenrotllament d'accions dirigides a l'elaboració i actualització del catàleg de títols de Formació Professional, durant l'exercici de 2009, amb el confinançament del Fons Social Europeu.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0254/2010, i que figura com a annex d'esta resolució.  
València, 22 de febrer de 2010.- El director general del Secretariat del Consell: Ángel Mompó Romero.  
Conveni de col·laboració entre el Ministeri d'Educació i la Generalitat de la Comunitat Valenciana per al desenrotllament d'accions dirigides a l'elaboració i actualització del catàleg de títols de Formació Professional, durant l'exercici de 2009, amb el cofinançament del Fons Social Europeu.  
Madrid, 13 de novembre de 2009  
Reunits  
D'una part, Ángel Gabilondo Pujol, ministre d'Educació, que actua en nom i representació del dit Ministeri d'acord amb el que disposa el Reial Decret 556/2009, de 7 d'abril (BOE del 7), pel qual es nomenen ministres del Govern.  
D'una altra part, Alejandro Font de Mora Turón, conseller d'Educació, en nom i representació del Consell de la Generalitat de la Comunitat Valenciana, nomenat pel Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell (DOCV núm. 5545 de 29 de juny de 2007), en virtut de l'article 12 de la Llei 5/1983, de 30 desembre, del Consell (DOCV núm. 138 de 30 de desembre).  
Ambdós parts es reconeixen mútuament capacitat jurídica suficient per a subscriure el present conveni, i a este efecte  
Exposen   
1. Que la Generalitat de la Comunitat Valenciana i el Ministeri d'Educació, actuen en l'exercici de les seues competències respectives.  
2. Que l'article 149.1.30ª de la Constitució establix la competència exclusiva de l'estat sobre la regulació dels títols acadèmics i professionals i les condicions d'obtenció, expedició i homologació d'estos, així com d'aquelles normes bàsiques per al desenrotllament de l'article 27 de la Constitució, a fi de garantir el compliment de les obligacions dels poders públics en esta matèria.  
3. Que l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, d'Estatut d'Autonomia de la Comunitat Valenciana i reformat per la Llei Orgànica 1/2006, de 10 d'abril, disposa en l'article 53 que correspon a la Comunitat Autònoma la competència exclusiva de la regulació i administració de l'ensenyança en tota la seua extensió, nivells i graus, modalitats i especialitats, sense perjuí del que disposa l'article 27 de la Constitució Espanyola i les lleis orgàniques que, d'acord amb l'apartat 1 de l'article 81 d'aquella, ho desenrotllen, de les facultats que atribuïx a l'Estat el número 30 de l'apartat 1 de l'article 149 de la Constitució Espanyola, i de l'alta inspecció necessària per al seu compliment i garantia.  
4. Que, pel Reial Decret 2093/1983, de 28 de juliol, es van traspassar funcions i servicis de l'administració de l'Estat a la Comunitat Valenciana en matèria d'Educació (BOE 187/83, de 6 d'agost).   
I, en conseqüència,  
Acorden  
Primer  
Subscriure un conveni de col·laboració que comprenga des de la data de la seua firma fins al 31 de desembre de 2009, amb els següents objectius:  
1. El present nou conveni ha de servir com a instrument de col·laboració entre la Generalitat de la Comunitat Valenciana i l'administració general de l'Estat per al desplegament i execució de les actuacions previstes en la Llei Orgànica 2/2006, de 3 de maig, d'Educació i en la Llei Orgànica 5/2002, de 19 de juny (BOE del 20), de les Qualificacions i de la Formació Professional.  
2. Els experts docents col·laboraran en l'elaboració dels títols de Formació Professional, en aquelles famílies professionals que es determinen, i en el desenrotllament del Sistema Nacional de Qualificacions i Formació Professional davall la supervisió de la Direcció General de Formació Professional.  
Segon  
La Generalitat de la Comunitat Valenciana, a través de la Conselleria d'Educació, es compromet a proporcionar 7 experts educatius des de la data de la firma del conveni fins al 31 de desembre de 2009, per a col·laborar en els treballs a què es referix el punt primer d'este acord, que exerciran els seus servicis en els seus centres d'origen i, si és el cas, en les dependències de la Conselleria d'Educació.  
Tercer  
El Ministeri d'Educació transferirà a la Conselleria d'Educació, per al finançament de la participació dels experts educatius a què es referix l'anterior acord segon, la quantitat de 68.335,00 € a càrrec de l'aplicació pressupostària 84.36.417X.981 dels Pressupostos Generals de l'Estat per al 2009.  
Quart  
La Conselleria d'Educació de la Comunitat Valenciana haurà d'aportar al Ministeri d'Educació un certificat expedit pels servicis competents de la dita Conselleria d'haver sigut ingressat en la seua comptabilitat l'import del lliurament efectuat així com els documents justificatius del gasto, en el termini de dos mesos una vegada finalitzada l'activitat.  
Quint  
El present conveni s'inscriu dins de les actuacions que el Ministeri d'Educació desenrotlla en el marc dels programes operatius cofinançats pel Fons Social Europeu, del qual és beneficiari. En conseqüència, i a fi de garantir la correcta justificació davant del FSE i de complir els compromisos que la recepció de fons estructurals comporta, la Conselleria d'Educació de la Comunitat Valenciana haurà d'emetre el corresponent certificat dels gastos elegibles executats a la finalització del conveni.  
Sext  
Es realitzarà un seguiment de les actuacions previstes en este conveni, així com dels corresponents gastos, per part de la Direcció General de Formació Professional del Ministeri d'Educació i la Conselleria d'Educació de la Comunitat Valenciana.  
Sèptim  
El present conveni queda exclòs de l'àmbit d'aplicació de la Llei 30/2007, de 30 d'octubre, de Contractes del Sector Públic, d'acord amb el que establix el seu article 4.1.c). L'orde jurisdiccional contenciós administratiu serà el competent per a conéixer les controvèrsies que puguen sorgir del present conveni.  
Octau  
La vigència del present conveni s'estendrà des de la data de la seua firma fins al 31 de desembre de 2009, i podrà renovar-se anualment, en els termes actuals, amb acord entre les parts.  
Nové  
Serà causa de resolució del present conveni l'incompliment no justificat de qualsevol dels compromisos assumits en les seues clàusules o el mutu acord de les parts.  
I com a prova de conformitat, firmen el present conveni de col·laboració, en dos exemplars i a un sol efecte, en el lloc i la data dalt indicats.  
Pel Ministeri d'Educació, el ministre: Ángel Gabilondo Pujol.  
Per la Comunitat Valenciana, el conseller: Alejandro Font de Mora Turón.